 Wasiirka Arrimaha Dibadda Somaliland Dr Sacad Cali Shire, oo u waramaya Wargeyska Geeska Afrika ayaa sidoo kale sheegay inay Somaliland muddii 26-sanno ee ay jirtay inay meel sare ka gaadhay Dimuqraadiyada, kana hirgaleen Doorashooyin xor iyo xalaal ah, waxaanu ugu horeyn yidhi isagoo ka hadlaya 26 june, Waxa hadda laga jooga 57 sanno wakhtigii ay Somaliland xoriyadeeda ka qaadatay Ingiriiska, oo ku beegnayd 2661960, waana maalin Somaliland u suntan, inagoo xor ah oo madax banaan ayeynu Somaliya oo iyadu xoriyadeedu maalmo inaga dambaysay isku darsanay, oo inagoo laba dal ah ayeynu isku biirnay, balse kamaynu faaiidin ee xoriyadaas aynu luminay 1960-kii, dib ayeynu ula soo noqonay, oo 1851991, ayeynu dib ula soo noqonay, markaas maanta cid inagu qasbi karta Somaliya ma jirto, dano gaar ah oo keenaya inaynu Somaliya ku biirnaana ma jirto, mana nihin laba wadan oo la isku qasbi karo ama la isku khaldi karo, markaas Beesha Caalamka waxaan leeyahay markhaati ayaad ka tihiin in aan labada dal la isku qasbi karin, waad og tihiin in aanay Somaliland u soo socon Somaliya, ee qira aqoonsigayaga dawladnimo oo ha nagala masuugiina aqoonsiga. 